
İslamdan çıxaran etiqadlar kitabının mətni





Şeyx Muhamməd bin Abdulvahab (Allah ona rəhmət etsin) demişdir: 


Rəhimli və Mərhəmətli Allahın adı ilə


Bil ki, İslamdan çıxardan etiqadlar ondur:








Birinci: Tək olub, Şəriki olmayan Allaha ibadətdə şərik qoşmaq. Allah Təalə buyurur: "Alllah Ona şərik qoşanı əsla bağışlamaz. Amma ondan aşağısını istədiyinə bağışlayar".(Nisa surəsi:48) Başqa ayədə:" Kim Allaha şərik qoşsa Allah ona cənnəti haram edər, onun düşəcəyi yer cəhənnəmdir. Zalimlərə də yardımçı tapılmaz."(Maidə surəsi:72). Buna Allahdan başqasına, cinə yaxud qəbrə qurban kəsməyi misal göstərmək olar.





   İkinci: Kim Allahla özü arasında vasitəçilər tutaraq onlara dua edərsə, onlardan şəfaət diləyərsə və onlara təvəkkül edərsə icma ilə kafir olar





  Üçüncü: Kim müşrikləri kafir görməzsə, yaxud onların küfründə şəkk edərsə, yaxud onların dinlərinin doğru olduğunu etiqqad edərsə kafir olar.





Dördüncü: Kim etiqad edərsə ki, Peyğəmbərdən (Ona Allahın salavatı və salamı olsun) başqasının yolu Peyğəmbərin (Ona Allahın salavatı və salamı olsun) yolundan daha doğrudur, yaxud etiqad edərsə ki,  başqasının hökmü onun hökmündən daha yaxşıdır- artıq kafir olmuşdur. Buna misal tağutların hökmlərini onun hökmündən üstün tutanları göstərmək olar.





Beşinci: Kim Peyğəmbərin (Ona Allahın salavatı və salamı olsun)  gətirdiyi hər hansı bir şeyə nifrət edərsə- hətta ona əməl etsə belə- kafir olar.





Altıncı: Kim Allahın dinindən hər hansı bir şeyi, yaxud savabı yaxud cəzanı lağa qoyarsa kafir olar. Dəlil də Allahın bu kəlamıdır: "De ki, siz Allaha, Onun ayələrinə, Onun Peyğəmbərinə istehza edirdiniz? Üzr gətirməyin, artıq iman gətirəndən sonra kafir oldunuz."(Tövbə surəsi:66).





Doqquzuncu: Kim etiqad edərsə ki, Xıdır (Allahın ona salamı olsun) Musanın (Allahın ona salamı olsun)  şəriətinə tabe olmadığı kimi, kimsə Peyğəmbərin (Ona Allahın salavatı və salamı olsun) şəritənə müxalif olub ona tabe olmaya bilər- artıq kafir olmuşdur.





    Bu etiqadları zarafatla yaxud ciddi yaxud qorxaraq edənlər  arasında fərq yoxdur. Burda yalnız məcbur edilən istisnadır. Bunların hamsı da ən təhlükəli və ən çox baş verən məsələlərdir. Müsəlman bunlardan çəkinməli və özünü bunlara düşməkdən həzər etməlidir. Allahın qəzəbinə və şiddətli əzabına səbəb olan hər bir şeydən Allaha sığınırıq.  Allahın salamı və salavatı Muhammədin üzərinə olsun.








Onuncu: Allahın dinindən üz döndərmək, onu öyrənməmək və əməl etməmək. Dəlil Allahın bu kəlamıdır: "Rəbbinin ayələri yadına salındıqdan sonra onlardan üz döndərən kəsdən daha zalım kim ola bilər? Şübhəsiz ki, Biz günahkarlardan intiqam alacağıq." (Səcdə surəsi:22)





  Səkkizinci:  Müsəlmanlara qarşı kafirlərə yardım etmək. Dəlil Allahın bu kəlamıdır:"Sizdən kim onları özünə dost tutsa o da onlardandır. Həqiqətən Allah zalımları doğru yola yönəltməz."(Maidə surəsi:51)





   Yeddinci: Sehr, bunun növlərindən biri də uzaqlaşdırmaq yaxud birləşdirmək üçün olanıdır. Kim sehr edərsə yaxud ona razı olarsa kafir olar. Dəlil də Allahın bu kəlamıdır: ""Biz ancaq bir sınağıq, sən gəl kafir olma!"– deməmiş onu heç kəsə öyrətmirdilər." (Baqara surəsi: 102). 








Şərh








Müəllifin müqəddiməsi








Rəhimli və mərhəmətli Allahın adı ilə


Bil ki, islamdan çıxaran etiqadlar ondur








Nə üçün alimlər kitablarını Allahın adı ilə başlayırlar?











 Allahın kitabına və peyğəmbərlərin yoluna uymaq üçün;





"Bismilləhsiz başlayan hər işi yarımçıqdır" hədis zəif olsa belə bu hədisə istinad edərək








Sələf alimlərinin yoluna uyaraq





 Allahın adı ilə təbərrük edərək





Quran və sünnədə say zikr olunarsa:








Əgər Quran və sünnədə həmin saydan artığını tapa bilməsək deməli o say məqsədli saydır, yəni o sayın üzərinə artırmaq olmaz. Məsələn Cəbrayıl hədisində gəldiyi kimi islamın rüknlərinin beş olması, imanın rüknlərinin altı olması kimi.





Əgər Quran və sünnədə həmin sayılan saydan artığını görsək deməli saydan məqsəd yoxdur, yəni o sayın üzərinə Quran və sünnədə varid olan digərlərini də artırmaq olar. Məsələn "beş şey fitrətdəndir.." və "yeddi həlakedici günahdan çəkinin" hədisləri kimi. (Yəni başqa dəlillərə baxdıqda görürük ki, fitrətdən olan şeylərin sayı beşdən çoxdur. Yaxud digər hədislərdə həlakedici günahların sayı yeddidən çoxdur).








Nə üçün bəzi hallarda say zikr olunur, amma o say məqsədli olmur?


Bu Peyğəmbərin (Allahın salamı və salavatı onun üzərinə olsun) gözəl üslubda öyrətməsini göstərir. Belə ki, istəyir  bu məclisdə olan burda zikr olunanı dinləyib əzbərləsin. Əgər onu sayla əzbərləyərsə onu gələcəkdə xatırlamaq da asan olar. 








Nə üçün islamdan çıxaran məsələlər kitabını öyrənirik?


Bu islamdan çıxaran məsələlərdən uzaq olaq və bunlara düşməyək deyə öyrənirik. Çünki, bu kitabda çox böyük faydalar vardır. Necə ki dəstəmazımızın və namazımızın batil olmaması üçün dəstəmazı və namazı pozan şeyləri öyrənirik, eləcədə tövhidi pozan şeyləri öyrənməyimiz vacibdir. Huzeyfə bin Yəmən (Allah ondan razı olsun) demişdir: "İnsanlar Allah Rəsulundan (Allahın salamı və salavatı onun üzərinə olsun) xeyir əməllər haqda soruşanda mən şər əməllər haqda soruşurdum ki onlara düşməyim".








İslamdan çıxaran etiqadlar nə deməkdir?


Onlar kişinin islamını pozan, onu islam dairəsindən çıxarıb böyük küfrə salan etiqad və əməllərdir. İslam- Allaha tövhidlə təslim olmaq, itaətlə boyun əymək və şirk və şirk əhlindən uzaq olmaqdır





Bu sözün mənası: 


Kişini islam dairəsindən çıxarıb böyük küfrə salan etiqad və əməllərdir.  Allahdan salamatçılıq diləyirik.








Nəyə görə alimlər bəzən "islamdan çıxaran" bəzən "pozan" kəlimələrini işlədirlər?


Bunların mənası eynidir. Sadəcə müxtəlif kəlimələr işlədilir ki, elm tələbəsi yorulub bezməsin.








Onların dəqiq sayı varmı? 


Xeyr dəqiq sayı yoxdur.


Bəs nə üçün burda onu qeyd olunub?


 Çünki bunlar ən təhlükəli olanlarıdır. Həmçinin bunları əzbərəyib başa düşmək asan olsun deyə onu zikr olunub.








İslamdan çıxaran bu etiqadlar alimlərin ittifaq etdiyi məsələlər dirmi?


 Bəli





Bu islamdan çıxaran məsələləri qısaca olaraq saymaq olarmı?








Peyğəmbərin (Allahın salamı və salavatı onun üzərinə olsun) dəvəti çatan və ona iman gətirməyən yəhudi və xristianların küfründə şəkk etmək.





Etiqad, 


Məsələn Allahdan başqasının fayda verəcəyini etiqad etmək kimi 





Fellər, 





Məsələn sehr kimi





Sözlər, 


Məsələn Allahı, Rəsulunu və dini söymək kimi





Peyğəmbər (Allahın salamı və salavatı onun üzərinə olsun) bu islamdan çıxaran on məsələni zikr edibmi və buna dəlil nədir?


Bəli bunların hamsını Peyğəmbər (Allahın salamı və salavatı onun üzərinə olsun) zikr edib və bunların hamsına Quran və sünnədən ayrı ayrılıqda dəlil vardır. Alla Təalə buyurur: "Biz ayələrimizi belə müfəssəl izah edirik ki, günahkarların yolu açıq-aydın bilinsin"





Kim bu islamdan çıxaran məsələlərdən birini edərsə həmin adamı görən və bilən hər kəs onu təkfir edə bilərmi?


Xeyr edə bilməz, çünki, müəyyən şəxsin təkfirində mütləq rəbbani alimlərə və şəriət məhkəmələrinə  qayıtmaq lazımdır. Peyğəmbər  (Allahın salamı və salavatı onun üzərinə olsun)demişdir: "Əgər bir kişi müsəlman qardaşına ey kafir – deyərsə bu söz o ikisindən birinə qayıdar".








İslamdan çıxaran məsələlər haqda hansı alimlər kitablar yazıblar?


Bu haqda fəqihlər  fiqh kitablarında mürtəddin hökmü haqda olan fəsildə ətraflı danışıblar. Lakin bu haqda ilk dəfə müstəqil kitab isə bu kitabdır.


. 








İslamdan çıxaran məsələlərdə əməllə əməli edən arasında fərq qoyulurmu?


Bəli mütləq fərq qoyulmalıdır. Çünki hər küfrə düşən kafir olmur. Müəyyən şəxsi təkfir etmək üçün mütləq həmin adama hüccət qaldırılmalı və onda olan şübhələr aparılmalıdır. Müəllifin bu kitabdan məqsədi müəyyən şəxsləri təkfir etmək deyil, islamdan çıxaran məsələlərdən çəkindirməkdir. Bunu da ümmətə nəsihət üçün edib.


. 








İslamdan çıxaran etiqadlar kitabını keçib öyrənən insan nə etməlidir?


Gərək müsəlman bu etiqad və əməllərdən çəkinsin və bunlara düşməkdən qorxsun. Eyni zamanda başqalarını da bu etiqadlardan çəkindirsin. Amma müəyyən şəxslərə hökm vermək isə böyük alimlərin və şəriət məhkəmələrinin işidir. Allah Təalə buyurmuşdur: "Sizə özünüzdən elə bir Elçi gəldi ki, sizin əziyyətə düşməyiniz ona ağır gəlir. O sizə qarşı qayğıkeş, möminlərə şəfqətli, rəhmlidir. Əgər onlar üz döndərsələr, de: 'Mənə Allah yetər. Ondan başqa ilah yoxdur. Mən Ona təvəkkül etdim. O, böyük Ərşin Rəbbidir!'". 











Birinci məsələ








Tək olub, Şəriki olmayan Allaha ibadətdə şərik qoşmaq. Allah Təalə buyurur: "Alllah Ona şərik qoşanı əsla bağışlamaz. Amma ondan aşağısını istədiyinə bağışlayar".(Nisa surəsi:48) Başqa ayədə:" Kim Allaha şərik qoşsa Allah ona cənnəti haram edər, onun düşəcəyi yer cəhənnəmdir. Zalimlərə də yardımçı tapılmaz."(Maidə surəsi:72). Buna Allahdan başqasına, cinə yaxud qəbrə qurban kəsməyi misal göstərmək olar.











:Şirkin növləri





:Böyük 


 (Müəllifin qəsd etdiyi bu növdür)


Tərifi: Kainatda Allahdan başqasının gizli idarə etməsini, yaxud fayda və zərər verməyə qadir olmasını etiqad etməkdir.














:Kiçik


Tərifi: Allahın səbəb etmədiyi bir şeyi səbəb gəötürməkdir. Hər bir böyük şirkə aparan vəsilə kiçik şirkdir.

















-İslamdan çıxarmır.


-Yalnız içində olduğu əməli batil edir.


- Qanı və malı halal etmir.


- Sahibi əbədi cəhənnəmlik deyil.


-Şəriətdə adı kiçik şirk kimi gəlir


Əgər şəriətdə şirk və küfr kəliməsi qeyri müəyyənlikdə gələrsə məqsəd kiçik şirkdir.-





-İslamdan çıxarır.


-Bütün əməlləri batil edir.


-Qanı və malı rəhbərə halal edir.


-Sahibini əbədi cəhənnəmlik edir.


-Şəriətdə adı böyük şirk kimi gəlir.


- Əgər şəriətdə  (Əl) artiklı ilə gələrsə o böyük şirkdir. 








Böyük şirk bağışlanırmı?


İnsan böyük şirk üzərində ölərsə Allah onu bağışlamaz. Allah Təalə buyurur: (Həqiqətən Allah Ona şərik qoşanı əsla bağışlamaz). Əgər o şirkdən tövbə edərsə o günah bağışlanır. Allah Təalə buyur: ((Ya Peyğəmbər! Mənim adımdan qullarıma) de: 'Ey Mənim (günah törətməklə) özlərinə zülm etməkdə həddi aşmış bəndələrim! Allahın rəhmindən ümidsiz olmayın. Allah (tövbə etdikdə) bütün günahları bağışlayar. Həqiqətən, O bağışlayandır, rəhm edəndir!)) (Zumər 53). Tövbə qapısı Günəş batdığı yerdən çıxana qədər açıqdır. Allah Rəsulu (Allahın salamı və salavatı onun üzərinə olsun) buyurmuşdur: "Tövbə qapısı bağlanmadıqca hicrət də kəsliməmişdir. Günəş batdığı yerdən çıxana qədər də tövbə qapısı bağlanmayacaq". Yaxud can verənə qədər tövbə qapısı açıqdır. Allah Təalə buyurur: (Günah işlər görməkdə davam edərək ölüm yetişən anda: 'Mən indi tövbə etdim' –deyənlərin və kafir olaraq ölənlərin tövbəsi qəbul olunmaz) (Nisa 18)











Böyük günahlar:


Haqqında lənət, Allahın rəhmətindən qovulmaq, onu edəndən uzaq olmaq, edənin kafirlərdən yaxud müşriklərdən olması, yaxud möminlərdən olmaması kimi təhdidlər və  yaxudonu edənin  ən pis heyvanlara bənzədilməsi kimi xüsusi cəzalar varid olan günahlara böyük günahlar deyilir.





:Haramların qismləri








Böyük şirk:


Ən böyüyü böyük şirkdir








 





Kiçik günahlar:


Bunlar şəriətin haram etdiyi, lakin haqqında xüsusi cəzalar varid olmayan günahlardır.





Kiçik şirk:


 O böyük şirkdən kiçik, böyük günahlardan böyükdür











Sayı:


Dəqiq sayı gəlməyib, lakin tərifi yuxarıda zikr olunan qayda əsasən təyin olunur























Edənlə bağlı hökmlər:


- İmanı naqis mömin, yaxud imanı ilə mömin, günahı ilə fasiqdir


- Ondan olan iman miqdarında sevilir, onda olan günah miqdarında da nifrət edilir.


- Günah etdiyi halda onunla oturub-durulmur 











Dərəcələri:


Dərəcələri müxtəlifdir. Hədisdə gəlir ki: "Böyük günahların ən böyüyü şirkdir.."























Hökmü:


Böyük günah edən mütləq tövbə etməlidir. Hədisdə gəlir ki "Təziyədə üz gözünə vuran ölməzdən əvvəl tövbə etməzsə...". Başqa bir hədisdə belə deyilir "... Əgər böyük günahlardan çəkinərsə..." 











ِAllahdan başqasına sevgi və təzim olaraq kəsmək


Müəllifin qəsd etdiyi növ budur))


Bu böyük şirkdir, buna misal cinlərə və qəbrlərə qurban kəsməyi misal göstərmək olar





Kəsilən ətin növləri:





Allah üçün olan:


Bu şəriətin məşru qıldığı növdür. Buna misal qurban kəsmək, sədəqə üçün kəsmək və.s daxildir.











İcazəli olan:


Buna misal yemək üçün, qonaq üçün yaxud ticarət üçün kəsiləni göstərmək olar.





İkinci məsələ








Kim Allahla özü arasında vasitəçilər tutaraq onlara dua edərsə, onlardan şəfaət diləyərsə və onlara təvəkkül edərsə icma ilə kafir olar

















Şəfaətin qismləri





Məxluqun da gücü yetdiyi


Dörd şərtlə caizdir:


1-Sağ olmalıdır


2- Yanında olmalıdır


3- Qadir olmalıdır


4- Onun səbəb olduğunu etiqad etməlidir











Yalnız Allahın qadir olduğu





İnkar olunan şəfaət


(Müəllifin qəsd etdiyi bu qismdir)


Bu Quranın inkar etdiyi və yalnız Allahın qadir olduğu şeyləri Ondan başqasından istəməkdir. Bu şəfaətin hökmü böyük şirkdir











Sabit olan şəfaət


Bu Allahın Özünə isbat etdiyi şəfaətdir ki, bunu Allahdan başqasından istəmək olmaz. Bu şəfaətin şərtləri:


1-Allahın şəfaətə iz verməsi, 2- Şəfaət edəndən razı olması,   3- Şəfaət olunandan razı qalması











Peyğəmbərlərin, mələklərin və tövhid əhlinin etdiyi ümumi şəfaət:


1-Dərəcələrin yüksəlməsi üçün edilən şəfaət


2- Tövhid əhlindən cəhənnəmi qazanmış lakin ora getməyənlər üçün edilən şəfaət


3- Cəhənnəmə girən tövhid əhlinin ordan çıxması üçün edilən şəfaət











Peyğəmbərə (Allahın salamı və salavatı onun üzərinə olsun) xas olan


1-Böyük şəfaət


2- Əmisi Əbu Talibin əzabını  yüngülləşdirməsi üçün etdiyi şəfaət


3- Cənnətin qapılarının açılması üçün etdiyi şəfaət














Bir kişinin öz qardaşına: Mənim üçün Allaha dua et-deməsi doğrudurmu?


Əgər bu isətkdə bir növ zəlillik varsa bu kiçik şirkdir. Lakin bu diri, hazır və qadir olan birindən istənilirsə və onu da səbəb kimi götürürsə bu icazəlidir. Amma tərk etmək daha yaxşıdır.








Təvəkkül:


Bu sidqlə Allaha etimad edərək Ona güvənmək və şərii səbəblərdən tutmaqdır





ِAllahdan başqasına təvəkkül etmək böyük şirkdir


(Müəllifin qəsd etdiyi bu qismdir)


Bu ibadət və zəlilliklə olan təvkküldür. Bu təvəkkül edliənə mütləq etimad etməkdir. Belə ki, onun qarşısında zəlil olaraq xeyiri cəlb etməyin və şərri dəf etməyin onun əlində olmasını etiqad etməkdir. Buna misal ölülərə təvəkkül etməyi göstərmək olar.











Kiçik şirk:


Bu diri olan birinə zəlilliklə etimad etməkdir. Buna misal kimisə səbəbdən üstün edərək ruzi qazanmaqda ona etimad etməyi göstərmək olar





 





İcazəli:


Bu diri olan birinə onun qarşısında zəlil olmadan hər hansı bir işdə ona vəkalət verməkədir





 





"Filankəsə təvkkül etdim" yaxud "Allaha sonra filankəsə təvəkkül etdim" demək doğrudurmu? Bunlardan hansı doğrudur?


Bunların heç biri doğru deyil. Çünki təvəkkül qəlbin əməlidir, onu da Allahdan başqasına aid etmək olmaz. Lakin "Filankəsə vəkalət verdim" demək olar. Peyğəmbər (Allahın salamı və salavatı onun üzərinə olsun) bəzi işlərini səhabələrə tapşırıb onlara vəkalət verərdi.





Kim müşrikləri kafir görməzsə, yaxud onların küfründə şəkk edərsə, yaxud onların dinlərinin doğru olduğunu etiqqad edərsə kafir olar.














Üçüncü məsələ








İslamda müşriklərin hokumü:


Peyğəmbərin (Allahın salamı və salavatı onun üzərinə olsun) dəvəti çatmış, lakin ona iman gətirməyən hər bir kəs kafirdir. Allah Təalə buyurur: "Kim islamdan başqa bir din ardınca gedərsə o din ondan qəbul olmaz və o da axirətdə də ziyan çəkənlərdən olar"


Kitab əhli də müşriklərdən sayılırmı?


Bəli, Peyğəmbərə (Allahın salamı və salavatı onun üzərinə olsun) iman gətirməyən kitab əhli də müşriklərdən sayılır. Allah Təalə buyurur: " Kitab əhlindən Allaha və qiyamət gününə iman gətirməyən, Allahın və Peyğəmbərinin haram buyurduqlarını haram bilməyən və haqq dini (islamı) qəbul etməyənlərlə zəlil vəziyyətə düşüb öz əlləri ilə cizyə verincəyə qədər vuruşun."  Peyğəmbər (Allahın salamı və salavatı onun üzərinə olsun) buyurmuşdur: "Muhammədin nəfsi əlində olana and olsun ki, bu ümmətdən hər hansı bir yəhudi və ya xristian mənim admı eşidərsə və mənə iman gətirmədən ölərsə o cəhənnəm əhlindən olar"  








Bu onlara verdiyimiz əhdi pozmağın icazəli olması anlamına gəlir?


Kimin onlarla əhdi varsa o əhdi yerinə yetirmək ona vacibdir. Allah Təalə buyurmuşdur: " Nə qədər ki, onlar sizinlə düzgün davranır, siz də onlarla düzgün davranın. Həqiqətən, Allah müttəqiləri sevir". Müşrklərlə davranışda insanlar üç qismə bölünür: 








Bir tərəf kafirlərin bayramlarında, şənliklərində və ibadətlərində iştirak edirlər








Digər tərəf isə onları öldürməklə, soymaqla və onları vurmaqla onlara qarşı hədlərini aşırlar








Orta yolda olan əhli sünnə vəl camaatdır ki, onlar kafirlərin bayramlarında və şənliklərində iştirak etmirlər. Amma onlara verdiyimiz əhdi yerinə yetiririk, onlara qarşı həddi aşmırıq, onlarla alış-veriş edirik və onları tövhidə dəvət edirik.





Dördüncü məsələ








Kim etiqad edərsə ki, Peyğəmbərdən (Ona Allahın salavatı və salamı olsun) başqasının yolu Peyğəmbərin (Ona Allahın salavatı və salamı olsun) yolundan daha doğrudur, yaxud etiqad edərsə ki,  başqasının hökmü onun hökmündən daha yaxşıdır- artıq kafir olmuşdur. Buna misal tağutların hökmlərini onun hökmündən üstün tutanları göstərmək olar.














Allahın hökmü ilə hökm verməyənlərin qismləri:








Əgər tağut hökmlərini və batil qanunları Allahın hökmündən üstün tutub onlarla hökm verərək Allahın hökmünün yararsız olduğunu etiqad edərsə artıq bu dindən çıxaran böyük küfrdür. Allah Təalə buyurur: "Onlar öz alimlərini və rahiblərini Allahdan başqa özlərinə rəblər seçdilər"








Əgər etiqad edərsə ki, Allahın hökmü ilə hökm vermək vacibdir və insanlar üçün də, ölkə üçün də bu  daha yaxşıdır-bununla belə öz nəfsinə uyaraq vəzifə sevgisinə görə tağutların hökmü ilə hökm verərsə bu kiçik küfr və fasiqlikdir. Bu batil hökmlərlə hər hansı bir müsəlmanın haqqını tapdalasa eyni zamanda zalim də olur. Onun dindən çıxaran böyük küfrə düşməsinə yol açmış olur. 








Beşinci məsələ








Kim Peyğəmbərin (Ona Allahın salavatı və salamı olsun)  gətirdiyi hər hansı bir şeyə nifrət edərsə- hətta ona əməl etsə belə- kafir olar.














Bu məsələyə dəlil:


Allah Təalə buyur: " Bu ona görədir ki, onlar Allahın nazil etdiyinə nifrət etdilər, O da onların əməllərini puça çıxartdı". Başqa ayədə: " Xeyr! Sənin Rəbbinə and olsun ki, onlar öz aralarında baş verən çəkişmələrdə səni hakim hesab etməyincə, sonra da verdiyin hökmlərə görə özlərində bir sıxıntı duymadan tam təslim olmayınca iman gətirmiş olmazlar". Başqa bir ayədə: " Allah kimi doğru yola yönəltmək istəsə, onun köksünü İslam üçün açar, kimi azdırmaq istəsə, onun köksünü, sanki o, göyə çıxırmış kimi daraldar və sıxıntılı edər. Allah iman gətirməyənləri beləcə rəzalətə salar".








:Allah üçün sevmək və qəzəblənmək


Allah üçün sevmək, Allah üçün qəzəblənmək ən önəmli vaciblərdən sayılır. Hətta bu imanın ən möhkəm bağlarından biridir








Allahın sevdiyi məkanları sevmək, məsələn, Məkkə və Mədinəni sevmək kimi 





Əməl edənləri sevmək. Məsələn peyğəmbərləri, elçiləri, mələkləri, səhabələri və hər bir tövhid əhlini sevmək kimi








Alahın sevdiyi zamanları sevmək. Məsələn qədr gecəsini, gecənin son üçdə birini sevmək kimi








Allah üçün sevilməsi vacib olan nədir?





Allahın razı qaldığı əməl. Bura şəriətin gətirdiyi bütün əməllər daxildir. Məsələn tövhidə əməl etmək kimi








Allahın qəzəbinə gələn zamanlar. Məsələn günəşə ibadət olunan zamanlar kimi





Əməl edənlər, müşriklər, münafiqlər və şeytanlar kimi





Allahın qəzəbinə gələn məkanlar. Məsələn Allahdan başqasına ibadət olunan məkanlar kimi  





Allahın qəzəbinə gələn hər bir əməl. Bura şəriətin qadağan etdiyi həər bir əməl daxildir. Məsələn şirk kimi 





Allah üçün qəzəblənməsi vacib olanlar hansılardır?





Əgər qadın ikinci zövcəliyi istəməzsə bununla kafir olurmu?


Qadın bu məsələdə şəriətin hökmünü inkar etmir, lakin ərinin onun üstünə ikinci zövcə almağını istəmir. Buna görə də o qınanmır.








Altıncı məsələ








Kim Allahın dinindən hər hansı bir şeyi, yaxud savabı yaxud cəzanı lağa qoyarsa kafir olar. Dəlil də Allahın bu kəlamıdır: "De ki, siz Allaha, Onun ayələrinə, Onun Peyğəmbərinə istehza edirdiniz? Üzr gətirməyin, artıq iman gətirəndən sonra kafir oldunuz."














:İstehza edən








Onun tövbəsi aşağıdakı şərtlərlə qəbuldur:


-Allaha layiq olduğu şəkildə həmd və sənalar etməlidir.


- Dediyi istehzadan uzaq olduğunu bəyan etməlidir


- Tövbə etdiyi əməllərindən zahir olmalıdır


 Amma Peyğəmbəri (Allahın salamı və salavatı onun üzərinə olsun) söyənin tövbəsi isə əgər sadiq olarsa Allah qatında qəbul olar. Dünyada hökmü isə rəhbər tərəfindən etdiyi küfrə görə öldürülür.




















:Mənası və hökmü


İstehza etmək lağa qoymaqdır, istehza edən yaxud dini söyən kafir olur. Bu dindən çıxaran böyük küfrdür. Bunu da edən əbədi cəhənnəmlikdir. Allah bizləri qorusun.


Bu istehzanı eşidən isə onlara inkar etməlidir yaxud da o məsclisi tərk etməlidir. O istehzanı görən yaxud inkar etmədən onu danışan da onu edənin hökmündədir. Allah Təalə buyurur: " Kitabda sizə nazil etmişdir ki, Allahın ayələrinin inkar edildiyini və onlara istehza olunduğunu eşitdiyiniz zaman, (günahkarlar) başqa bir söhbətə keçməyincə onlarla bir yerdə oturmayın. Yoxsa siz də onların tayı olarsınız".








Əgər sözdən küfr ehtimal olarsa sahibi kafir olurmu?


Ona dediyi sözün təhlükəsi bəyan olunur, əgər tövbə edərsə tərk olunur, tövbə etməzsə işi qazilərə və böyük alimlərə qaldırılır





Yeddinci məsələ








Sehr, bunun növlərindən biri də uzaqlaşdırmaq yaxud birləşdirmək üçün olanıdır. Kim sehr edərsə yaxud ona razı olarsa kafir olar. Dəlil də Allahın bu kəlamıdır: ""Biz ancaq bir sınağıq, sən gəl kafir olma!"– deməmiş onu heç kəsə öyrətmirdilər."














:Sehr





Sehrbazın əlamətləri:





- Muqatta hərflərini yazıb başa düşülməyən bir dildə danışmaları


- Ulduz falı ilə məğul olmaq, ovucun içini və fincanın içini oxumaq


- Düyünlər edib ona üfürmək


- Kimlərisə bağlamaq yada sevgi duası yazmaq


- Xəstəyə şəriətə müxalif əməllər etməsini əmr etməsi, məsələn haram işlər işləməsini yaxud namazı tərk etməsini, yada heyvanı kəsdikdə "bismilləh" deməyi tərk etməsini əmr edir


-Xəstənin anasının adını soruşması


-Qeybi bildiyini iddia etməsi














Hökmü:


Sehr böyük küfrdür. Allah Təalə buyurur: "(Mələklər): 'Biz ancaq bir sınağıq, sən gəl kafir olma!'– deməmiş (onu) heç kəsə öyrətmirdilər"








ٍSehrbazın yanına getməyin hökmü


Yəni sehirbazın yanına gəlib onun yanında oturmaq, yaxud onun yanına kimisə göndərmək yada ona məktub göndərmək, yada bürclər haqda danışan telekanalları, saytları və qazetləri təqib etməkdir. Həmçinin əlin cizgilərini və fincanı oxumaq kimi əməllər bura daxildir.


Bu saydığımız halları edənin mücərrəd sehrbazın yanına getdiyi üçün hədisdə gəldiyi kimi qırx gün namazı qəbul olmaz. Amma falçının dediyini təsdiqləyərsə bu haqda Peyğəmbər (Allahın salamı və salavatı onun üzərinə olsun) demişdir: "Kim falçının yanına gılib onun dediyinə inanarsa artıq Muhammədə nazil olana (Qurana) küfr etmişdir". 


Amma kim elm əhli olub yalnız inkar etmək üçün gələrsə bu hökmlər ona aid deyil.











:Nuşra


Bu sehri  müalicə etmək deməkdir. Bu  da iki qismə bölünür:





Qadağan olan:


Bu sehri sehrin başqa bir növü ilə müalicə etməkdir. Bu haqda Peyğəmbər (Allahın salamı və salavatı onun üzərinə olsun) demişdir: "O şeytan əməlidir"





 





İcazəli olan:


 Bura şərii ruqyə, dərmanlar və dua ilə edilən müalicə aiddir











Sehri sehrlə müalicə etməyin icazəli olduğunu deyənlərə cavab:


1.Sehri sehrlə müalicə etmək Qurana, sünnəyə və səhabələrin yoluna müxalifdir


2. Bunu etməklə Quranla və sünnədə gələn dualarla müalicə etməyi tərk etmək vardır.


3. Bu rəy sehrin və  sehrbazların insanlar yanında güclənməsinə səbəbdir.


4. Bu rəydə yəqin olan Quran və sünnə ilə müalicəni tərk edib zənnlə olan sehri müalicə yolunu seçmək vardır.


5. Sehri sehrlə müalicə edəndə gərək sehrbaz da sehr olunan da şeytanlara yaxınlaşmaq üçün onların sevdiyi şeyləri etməlidirlər ki, onlar da sehri aradan qaldırsınlar.


6. Hədisdə gəldiyi kimi sehr olunan səbr edərsə onun üçün cənnət vardır. 


7. Sehri sehrlə müalicə edəndə ola bilsin sehr daha da güclənsin


8. Peyğəmbər (Allahın salamı və salavatı onun üzərinə olsun) sehr olunduqda özünü sehrlə müalicə etmədi, əksinə şərii ruqyə ilə müalicə etdi 








Səkkizinci məsələ








Müsəlmanlara qarşı kafirlərə yardım etmək. Dəlil Allahın bu kəlamıdır:"Sizdən kim onları özünə dost tutsa o da onlardandır. Həqiqətən Allah zalımları doğru yola yönəltməz."














:Müsəlmanlara qarşı kafirlərə yardım etmək


Hər bir müsəlmana müşriklərdən və onların dinindən uzaq olmaq vacibdir. Eyni zamanda tövhid əhlini və onların dinlərini sevmək də müsəlmana vacibdir. Kim küfrü sevərsə, onunla  razı olarsa və ona yardım edərsə yaxud da müşriklərə yardım edərsə o dindən çıxaran böyük küfrü işləmişdir. Ümumi olaraq kafirlərə yardım etmək iki qismə bölünür:








Dindən çıxaran küfrdür:


Müsəlmanlara qarşı kafirlərə yardım etmək və bunu kafirləri sevərək, müsəlmanlara nifrət edərək kafirlərin müsəlmanlara qələbə çalmasını istəyərək etmək.











Dindən çıxaran küfr deyil:


Müşrikləri sevərək yaxud müsəlmanlara nifrət edərək deyil- hər hansı bir dünyavi məqsəd üçün bunu etmək.








 





Doqquzuncu məsələ








Kim etiqad edərsə ki, Xıdır (Allahın ona salamı olsun) Musanın (Allahın ona salamı olsun)  şəriətinə tabe olmadığı kimi, kimsə Peyğəmbərin (Ona Allahın salavatı və salamı olsun) şəritənə müxalif olub ona tabe olmaya bilər- artıq kafir olmuşdur.














Kim etiqad edərsə ki, bəzi insanlar Muhammədin (Allahın salamı və salavatı onun üzərinə olsun) şəriətindən kənara çıxa bilər:


Bunu etiqad  edən böyük küfrə düşmüşdür və alimlərin icması ilə islamdan çıxmışdır. Bu halda ondan tövbə etməsi tələb olunur və ona dəlillər izah olunur. Əgər tövbə edərsə bu yaxşıdır, etməsə öldürülür. Allah Təalə buyurur: "Ey Rəsulum!  De ki, ey insanlar! Mən sizin hamınıza göndərilmiş Allahın elçisiyəm". Peyğəmbər (Allahın salamı və salavatı onun üzərinə olsun) demişdir: "Əgər qardaşım Musa sağ olsaydı o da mənə tabe olardı."


Bura dəvət çatmış kitab əhli də daxildir. Qeyd etdiyimiz kimi onlar da müşriklərdir.


Xıdır Musanın (Allahın salamı onların üzərinə olsun) şəriətindən kənara çıxdımı? Cavab odur ki, bizim əlimizdə Xıdırın Musanın (Allahın salamı onların üzərinə olsun) şəriətindən kənara çıxması haqda dəlil yoxdur. Əgər çıxmış olsa da ola bilsin o Musanın qövmündən deyildi. Çünki hər bir peyğəmbər təkcə öz qövmünə göndərilirdi. Bizim peyğəmbərimiz (Allahın salamı və salavatı onun üzərinə olsun) bütün insanlara göndərilib. Ona görə də heç kimin onun şəriətindən kənara çıxmaq haqqı yoxdur





Onuncu məsələ








Allahın dinindən üz döndərmək, onu öyrənməmək və əməl etməmək. Dəlil Allahın bu kəlamıdır: "Rəbbinin ayələri yadına salındıqdan sonra onlardan üz döndərən kəsdən daha zalım kim ola bilər? Şübhəsiz ki, Biz günahkarlardan intiqam alacağıq."














Allahın dinindən öz döndərmək:


Peyğəmbər (Allahın salamı və salavatı onun üzərinə olsun) buyurmuşdur: "Allah kimin üçün xeyir istəsə onu dində fəqih edər". Allah kimin üçün xeyir istəməzsə ondan üz döndərər və o da Allahın dinini öyrənməkdən qafil qalar. Allah Təalə buyurur: " Rəbbinin ayələri ilə öyüd-nəsihət verildikdən sonra onlardan üz döndərən kəsdən daha zalım kim ola bilər?! Biz, şübhəsiz ki, gwnahkarlardan intiqam alacağıq!". Ayədə keçən günahkarlar cəhənnəm əhlidir. Allaha sığınırıq.





:Üz döndərməyin hökmü


Əgər Peyğəmbərdən (Allahın salamı və salavatı onun üzərinə olsun) üz döndərərsə onu nə təsdiq edib nə təkzib edərsə, nə sevib nə düşmançılıq bəsləməzsə və onun gətirdiyini dinləmək istəməzsə bu dindən çıxaran böyük küfrdür. Allah Təalə buyurur: " Onlara: 'Allahın nazil etdiyinə (Qurana) və Peyğəmbərə tərəf gəlin!' – deyildiyi zaman, münafiqlərin səndən büsbütün üz döndərdiklərini görərsən." Başqa ayədə: " Kim öz Rəbbinin zikrindən üz döndərərsə, O, həmin şəxsi şiddətli bir əzaba məruz qoyar."








    Bu etiqadları zarafatla yaxud ciddi yaxud qorxaraq edənlər  arasında fərq yoxdur. Burda yalnız məcbur edilən istisnadır. Bunların hamsı da ən təhlükəli və ən çox baş verən məsələlərdir. Müsəlman bunlardan çəkinməli və özünü bunlara düşməkdən həzər etməlidir. Allahın qəzəbinə və şiddətli əzabına səbəb olan hər bir şeydən Allaha sığınırıq. Allahın salamı və salavatı Muhammədin üzərinə olsun.

















Müəllifin son sözü








Bu islamdan çıxaran məsələlərdə aşağıdakı insanlar arasında bir fərq yoxdur








:Qorxan


Bu o kəsdir ki, yalandan iddia edir ki, onun malına yaxud vəzifəsinə zərər toxunmaqdan qorxduğu üçün bu küfri işləyib, amma buna məcbur edilməyib. Allah Təalə buyurur: " Adamlar arasında elələri də vardır ki, 'Biz Allaha iman gətirdik!' – deyər, Allah yolunda bir əziyyət gördükdə isə insanların (kafirlərin) fitnəsini Allahın əzabı kimi qəbul edərlər. Əgər Rəbbindən (möminlərə) bir zəfər gəlsə, mütləq: 'Biz də sizinləyik!' – deyərlər. Məgər Allah məxluqatın (mələklərin, insanların və cinlərin) ürəklərində olanları (imanı, küfrü və nifaqı) bilmirmi?!"








 





Qəsdən söyləyən


Bu o insandır ki bu əməli qəsdən edir və heç bir üzrü yoxdur








 





Zarafatla söyləyən


Bu o insandır ki küfrü söyləyir sonra zarafat etdiyini iddia edir














İkrah:


Kim dindən çıxaran əməllərin birinə məcbur (ikrah)  edilərsə bununla kafir olmur. Üzürlü ikrahın şərtləri bunlardır: 


1-Həqiqi məcbur edilsin.məcbur edilməyən məsələn qorxan və qınaqdan qurtarmaq üçün edən üzürlü deyil. 


2- Həddi aşmamalıdır. Məsələn küfr olan bir söyüşə məcbur edilərsə və birdən artığını söyərsə artıq bu küfrdür. Çünki, o birinə məcbur edilib. 


3- Gücü yetən qədər tövriyyə işlətsin və bacardıqca açıq aydın küfrdən çəkinsin


4- Qəlbi imanla dolu olsun. Yəni dili ilə desə də qəlbində iman olsun.


5-Məcbur edildiyi şey başqasının haqqına girmək, yaxud fitnə fəsad törətmək və ya insanları azdırmaq kimi işlərdə olmasın.





Önəmli qeydlər


Birinci: Müəllifin bu kitabdan məqsədi ümməti təkfir etmək deyil. Məqsəd insanların bu məsələləri öyrənib bundan çəkinmələri və bu etiqad və əməllərdən qorxmalarıdır. Əgər qorxarlarsa o zaman doğru iman üzərində olarlar və şiddətli əzabdan qurtulmuş olarlar. Eyni zamanda başqalarını da çəkindirmələri vacibdir. Çünki bu məsələlər çox təhlükəli məsələlərdir, onları öyrənib onlardan qorunmaq lazımdır. 


İkinci: Müsəlmanın şirkdən qorxması şərii elm öyrənməklə olur. Peyğəmbər (Allahın ona salamı və salavatı olsun) buyurmuşdur: "Allah kimin üçün xeyir istəsə onu dində fəqih edər". Dini başa düşmək ən önəmli və ən acib məsələlərdəndir. Çünki, müsəlman bununla özünü şirkdən, bidətdən və günahlardn qorumuş olur. Insanın Rəbbini bilməsi nə qədər artarsa o qədər də əməllərinə və hərəkətlərinə diqqqət edər. Insan elmdə nə qədər yüksələrsə Allaha olan ixlası da bir o qədər artar və imanı da kamilləşər. Bəzi alimlər demişlər: Elmi ilk başlayanda Allahdan başqası üçün öyrənməyə başladıq, lakin elm bizi Allah üçün öyrənməyə yönəltdi.


Üçüncü: Müəyyən bir şəxsi təkfir etmək üçün mütləq onun bu dindən çıxaran məslələrdən birinə düşməsi, ona hüccətin qaldırılması və onda təkfirə mane olan şeylərin aradan qalxması lazımdır. Təkfir müsəlmanların başçısının və yaxud onu əvəz edən qazi və alimlərin işidir. Amma sıravi insanların bu işə girişməsi doğru deyildir. 


Dördüncü: Müəllif kitabını bu dua ilə tamalayır: ( Allahın qəzəbinə və şiddətli əzabına səbəb olan hər bir şeydən Allaha sığınırıq). Bu da onun niyyətinin xoş olmasından və oxucu ilə yumşaq davranmasında irəli gəlir. Bu onun bütün kitablarında tutduğu yoldur. Allah onu bağışlasın və savabını bol etsin.











